b'\n_START_ARTICLE_\nJunkers Jumo 211\n_START_SECTION_\nYleist\xc3\xa4\n_START_PARAGRAPH_\nMoottori oli nestej\xc3\xa4\xc3\xa4hdytteinen, k\xc3\xa4\xc3\xa4nnetty V-12 eli sylinterit olivat alasp\xc3\xa4in. Sylinterien kulma oli 60\xc2\xb0. Siin\xc3\xa4 oli mekaaninen polttoaineensuihkutus ja kaksinopeuksinen mekaaninen ahdin jossa oli v\xc3\xa4lij\xc3\xa4\xc3\xa4hdytys. Oktaanivaatimus oli 87._NEWLINE_Alle - 5 asteen l\xc3\xa4mp\xc3\xb6tilassa tuli k\xc3\xa4ytt\xc3\xa4\xc3\xa4 Kaltstart- menetelm\xc3\xa4\xc3\xa4 k\xc3\xa4ynnistyksess\xc3\xa4. Siin\xc3\xa4 voitelu\xc3\xb6ljy ohennettiin bensiinill\xc3\xa4 sekoitushanan avulla taulukon mukaisesti moottorin k\xc3\xa4ydess\xc3\xa4 laskeutumisen j\xc3\xa4lkeen. Moottorin l\xc3\xa4mmetess\xc3\xa4 uudelleen bensiini haihtui \xc3\xb6ljyn joukosta._NEWLINE_Peruskorjausjakso oli Suomessa k\xc3\xa4ytetyiss\xc3\xa4 kahden eri valmistuser\xc3\xa4n moottoreissa 200 tuntia ensimm\xc3\xa4iselle ja toiselle 160 tuntia. K\xc3\xa4yt\xc3\xa4nn\xc3\xb6ss\xc3\xa4 aika oli lyhyempi. Ahdin kesti noin 30-60 tuntia. K\xc3\xa4ytt\xc3\xb6ik\xc3\xa4\xc3\xa4n vaikuttivat sota-ajan heikot materiaalit, Suomen p\xc3\xb6lyiset kent\xc3\xa4t ja my\xc3\xb6s tehon nosto noin 1000 hevosvoimasta 1400 hevosvoimaan koneen painon noustessa muuttuneiden vaatimusten my\xc3\xb6t\xc3\xa4._NEWLINE_Ju-88 koneessa moottorin asennus antoi vaikutelman ilmaj\xc3\xa4\xc3\xa4hdytteisest\xc3\xa4 t\xc3\xa4htimoottorista renkaan muotoon sijoitettujen j\xc3\xa4\xc3\xa4hdyttimien ja s\xc3\xa4\xc3\xa4t\xc3\xb6luukkujen vuoksi.'